Държавен вестник, бр. 64, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  64
(в)	 тези, които са обявени за недействи­
телни или по отношение на които е 
изтекла погасителната давност; или
(г)	 тези, които са увредени или надрас­
кани и които са предадени за замяна 
с други; или
(д)	 (единствено за целите на определянето 
на броя на непогасените Облигации и 
без оглед на техния статус в каквото и 
да е друго отношение) тези, за които 
се претендира, че са изгубени, открад­
нати или унищожени и по отношение 
на които са издадени Облигации за 
замяна; или
(е)	 тези, които са купени или обезсилени 
съгласно Условията,
при условие обаче че за целите на (i) устано­
вяване на правото на присъствие и гласуване 
на събранията на Облигационерите, (ii) Ус­
ловие 13 („Събрания на Облигационерите: Пис­
мени решения“) и Приложение 3 („Разпоредби 
относно Събранията на Облигационерите“), и 
(iii) Условие 9 („Случаи на неизпълнение“), тези 
Облигации (ако има такива), които към съот­
ветния момент се държат от или за сметка на 
Емитента или от лице, което се притежава или 
контролира пряко или косвено от Емитента 
или от което и да е Учреждение, не следва да 
бъдат отчитани като непогасени (освен ако и 
докато държането им от Емитента, контро­
лирано от него лице или от Учреждение бъде 
преустановено).
Платежни агенти означава платежните 
агенти по отношение на Облигациите, наз­
начени в съответния момент съгласно този 
Договор или допълнително споразумение към 
него, в качеството им на платежни агенти.
Регистър означава регистърът, посочен 
в Уговорка 8 („Допълнителни задължения на 
Регистратора“).
Регистратор означава регистраторът по 
отношение на Облигациите, назначен в 
съответния момент съгласно този Договор 
или допълнително споразумение към него, в 
качеството му на регистратор.
Правила означава правилата, посочени в 
Уговорка 9 („Правила относно Облигациите“).
Определен офис означава всеки от офисите 
на Агентите, посочени в настоящия Договор, 
както и всеки друг офис или всички други 
офиси, които могат да бъдат определени за 
такива впоследствие съгласно настоящия 
Договор.
Договор за подписка във връзка с емитирането 
на Облигации означава договорът за подписка 
във връзка с емитирането на Облигации, 
сключен между Емитента и Съвместните 
мениджъри на емисията на или около датата 
на настоящия Договор.
TARGET2 означава Трансевропейската 
автоматизирана система за брутен сетълмент 
на експресни преводи в реално време, която 
използва единна съвместна платформа и която 
функционира от 19 ноември 2007 г.
Системата TARGET означава системата 
TARGET2.
Агент по прехвърлянето означава агентът 
по прехвърлянето по отношение на Облигаци­
ите, назначен в съответния момент съгласно 
този Договор или допълнително споразуме­
ние към него, в качеството му на агент по 
прехвърлянето.
Тълкуване на някои препратки
1.4. Препратките към:
(а)	 други изписани с начална главна буква 
термини, които не са дефинирани в 
този Договор, са към термини, опре­
делени в Условията;
(б)	 главница и лихва следва да се тълкуват 
в съответствие с Условие 8 („Данъчно 
облагане“); и
(в)	 разходи, такси, възнаграждения, хоно­
рари или разноски включват и данък 
върху добавената стойност, данък върху 
оборота или всички подобни данъци, 
които се дължат по отношение на тях.
Заглавия
1.5. Заглавията не следва да бъдат взема­
ни предвид при тълкуването на настоящия 
Договор.
Договори
1.6. Препратките в този Договор към този 
Договор или който и да е друг документ се 
считат за препратки към този Договор или тези 
документи заедно с всички техни последващи 
изменения, допълнения или нови документи, 
с които са заменени, към съответния момент, 
както и към всеки документ, който ги изменя, 
допълва или замества.
Приложения
1.7. Приложенията са неразделна част от 
настоящия Договор и имат съответно действие.
Закон за договорите (права на трети лица) 
от 1999 г.
1.8. Лице, което не е страна по този Договор, 
няма правата по Закона за договорите (права 
на трети лица) от 1999 г. да търси изпълнение 
на което и да условие по настоящия Договор.
Законодателни актове
1.9. Всяка препратка в настоящия Договор 
към която и да е правна норма (без значение 
дали се съдържа в първично законодателство 
или подзаконови нормативни актове, или в 
друга производна правна норма, издадена в 
съответствие с първичното законодателство) 
следва да се тълкува като позоваване на та­
кова първично законодателство, производна 
норма, подзаконов нормативен инструмент, 
заповед или наредба, както са били или могат 
да бъдат в бъдеще изменени или заменени от 
други норми.